
Perlustrantibus  nobis  monstrorum  in  Museis  nos- 
tris copias  auctorumque,  qui  de  monstris  disserue- 
runt, opera,  memorabilis  mox  sese  offeret  obser- 
vatio , magnum  esse  quum  numerorum  tum  for- 
marum discrimen  inter  monstra  animalium,  quae 
superiorum  et  quae  inferiorum  sunt  ordinum, 
Constans  enim  est  lex,  monstrorum  numerum, 
quo  simplicior  corporis  animalium  sit  constructio 
et  quo  inferior,  quem  animal  occupat,  culturae 
gradus,  eo  minorem  esse,  eoque  minus  varias  eo- 
rum formas.  Quocirca  in  hominum  genere  di- 
versissimas videmus  formationes  monstrosas  ac 
monstrorum  humanorum  indices  omnium  sunt 
locupletissimi.  Apud  inferiores  animalium  classes 
numerus  magis  magisque  deinde  decrescit,  ita  ut 
ia m in  piscibus  pauca  tantum  exempla  adhuc  re- 
perta sint,  in  insectis,  crustaceis,  molluscis  vix 
aliqua.  Noli  tamen  credere,  monstra  in  classibus 

animalium  inferioribus  tam  raro  occurrere,  quanr 
tibi  Museorum  apparatus  spectanti,  aut  exemph: 
ab  auctoribus  laudata  comparanti  videatur»  Quumi 
enim  paucissima  tantum,  id  quod  satis  constat.', 
per  diutius  temporis  spatium  vitam  continuare 
possint,  et  plurima  vel  mortua  in  lucem  edantur,-, 
vel  viva  edita  aut  fato  oppressa  aut  a parentibus; 
interfecta  statim  moriantur;  i)  nos  in  iis  anima-, 
libus  plurima  reperiamus  monstra  necesse  est*, 
quae  sub  oculis  nostris  pullos  gignunt;  pauciora] 
in  iis,  quibus  peculiariter  quidem  ob  quandam,, 
quam  nobis  praebent,  utiiitatem  animum  adten-4 
timus,  quae  tamen  nobiscum  vivere  repudiant;: 
rarissima  denique  in  iis,  quae  aut  non  curamus* 
aut  fugimus , quod  vel  utilia  nobis  non  sunt,  veli 
nociva , aut  tandem , quae  procul  ab  hominibus 
in  desertis  et  tenebris  pullos  edere  solent. 

Sed  haec,  quae  permultum  ad  diminuendum 
monstrorum  e classibus  inferioribus  in  Museis 
nostris  numerum  conferant,  tamen  non  sufficiunt 
ad  compensandum  totum  illud  discrimen,  et  no- 
bis nihilominus  persuasum  esse  oportet,  monstras 


i)  Legimus,  gallinam  pullum,  quem  monstrosum 
quatuor  pedibus  ex  ovo  exclusisset,  rostro  truci- 
dasse ira  incensam,  simulae  non  esse  naturalem  ani- 
madvertisset, Cf.  Journal  de,  Savans,  1681.  n.  1 7. 

p.  20}. 

in  inferioribus  animalium  classibus  rariora  esse, 
quam  in  superioribus.  Nam  si  eorum  numerus 
per  omnes  classes  esset  aequalis,  certe  apud  pisces 
saepius  ea  reperiremus,  quippe  qui  etxam  monstrosi 
ob  vitae  genus  facilius,  quam  reliqua  animalia 
vitam  continuare  possent,  neque  a parentibus  ova 
deposita  non  amplius  curantibus  interficerentur, 
et  iam  adulti  profecto  saepius,  .quam  fieri  solet, 
hominum  tam  studiose  eos  persequentium  praeda 
fierent.  — Eadem  valent  de  insectis,  quorum 
tam  multa  ex  ovi9  educuntur. 

Quaenam  ceterum  huius  discriminis  sit  causa, 
difficile  est  dictu,  quum  omnino  vera  monstrosa- 
rum  formationum  causa  originisque  earum  ratio 
tantis  adhuc  tenebris  obductae  sint.  Passim  qui- 
dem infra,  singulorum  monstrorum  ordines  trac- 
tans causas  proferam,  quae  mihi  ea  de  re  medi- 
tanti  in  mentem  venerunt;  sed  tantum  abest,  ut 
rem  exhaustam  esse  credam , ut  persuasum  me 
habeam,  multa  eiusmodi  addi  posse,  neque  etiam 
deesse,  quae  iam  prolatis  opponantur. 

Quum  igitur  monstra  mammalium  et  homi- 
nis ab  avium,  amphibiorum,  piscium  monstris  va- 
riis rationibus  abhorreant,  operae  pretium  esse 
videbatur,  descriptis  quae  in  Mu9eo  huius  Uni- 
versitatis literariae  conservantur  ex  his  classibus 
monstris,  accitisque,  ubi  res  exigebat,  aliunde  ex- 

emplis  , quaenam  illa  eint  discrimina  paulo  accura- 
tius  exquirere* 

Atque  hoc  dissertationis  conscribendae  argu- 
mentum eo  libentius  elegi,  quum  Rudo  Iphi , Vir 
Clarissimus,  quem  hac  de  re  consulueram,  ad  id 
peragendum  suasisset,  neque  etiam  esset  gravatus, 
eam  erga  me  habere  humanitatem,  ut  non  solum 
pulcherrima  Musei  nostri  anatomici,  cui  ipse  est 
praepositus,  collectione  mihi  uti  permitteret,  verum 
etiam,  quae  sibi  ipse  vir  doctissimus  ad  hanc  rem 
collegerat,  mecum  communicaret.  Quocirca  ex- 
plendum mihi  superest  pietatis  oflicium,  ut  viro 
Clarissimo  pro  eximia,  qua  mihi  adesse  haud  re- 
cusavit, humanitate  et  benevolentia  publice  gra- 
tias agam,  quas  possum,  maximas. 


Caput  I . 


.►/ i 


Monstra  partibus  deficientibus. 

§•  I. 

J-Jic  monstrorum  ordo,  apud  hominem  et  mam- 
malia forinis  diversissimis  ornatus , apud  aves  et 
animalia  illis  inferiorem  culturae  gradum  occu- 
pantia pauperrimus.  Cuius  quidem  discriminis 
causam  in  eo  potissimum  quaerendam  esse  arbi- 
tror, quod  in  his  inferioribus  animalium  classibus 
corporum  structura  multo  est  simplicior,  quamiu 
superioribus,  quibus  haud  raro  vitio  formationis 
partes  desunt,  quas  illis  natura  denegavit,.  Sunt 
etiam  partes,  quae  certis  animalibus  ob  singulares 
generis  proprietates  deesse  non  possunt.  Ita  mon- 
stra acephala  in  avibus  occurrere  nequeunt,  quia 

ipsi  pulli  ovo  inclusi  testam  rostro  aperinnt,  id 
quod,  si  capite  carerent,  fieri  non  posset»  Eodem 
modo  inultis  amphibiis  Jper  longius  saltem  tem- 
pus artus  deficere  non  posse  suspicor  ob  vim 
quandam,  quae  in  illis  ineat,  reproductivam.  Nul- 
lum enim  exemplum  monstri  artubus  deficientibus 
ex  amphibiis,  quae  vim  illam  habent,  cognovi, 
quum  tamen  ex  illis,  quae  ea  earent,  exempla 
nonnulla  exstent,  ipsumque  nostrum  Museum  rana 
tripede,  infra  delineanda,  ornatum  sit. 

Denique  illud  quoque  fotasse  ad  diminuen- 
dum huiusmodi  monstrorum  numerum  aliquid 
affert,  quod  magna  horum  animalium  pars  meta- 
morphosin  patitur,  quam  subire  animal  forsan 
non  posset,  si  monstrum  esset. 


§♦  Q. 

In  Museo  anatomico  praeter  ranam  comme- 
moratam duo  tantum  exempla,  quae  huc  perti- 
nent, reperiuntur,  sed  utrumque  sat  insigne  et 
notatu  dignum. 

Alterum  est  columba  sex  circiter  hebdoma- 
dum nudissima,  ut  nullum  plumae  vestigium, 
imo  ne  lanuginem  quidem  in  corpore  conspicias; 
ceterum  bene  formata  et  sine  ullo  vitio.  — Aliam 
columbam,  huic  similem  et  ex  iisdem  parentibus, 
quanquam  alia  incubatione  natam,  quae  bene 
alita  magnitudinem  fere  columbae  adultae  aequa- 

bat,  Inspector  Musei  zoologici  spiritui  vini  im- 
mersam benevole  inihi  ostendit  dicens:  viventem 
eam  sese  habuisse  et  longius  quam  tres  menses 
aluisse:  semper  magno  ciborum  appetitu  eam  edisse 
semperque  vivam  et  lascivam  fuisse,  donec  cala- 
mitate quadam  periisset,  Nuperrime  etiam  aliam 
sibi  allatam  fuisse,  aeque  nudam,  ex  filia  eorun- 
dem parentum  eaque  plumata  natam,  qnam  amico 
donavisset,  neque  an  adhuc  viveret  se  scire. 

Accuratius  hanc  rem  exploraturus  ipsum  vi- 
rum, a quo  missae  fuerant  columbae,  petii,  qui 
rogatus  mecura  communicavit:  esse  sibi  colum- 

barum par  admodum  fecundum,  quod  si  duos 
pullos  ex  ovis  excluderet,  alterum  nudum  ma- 
nere, alterum  plumescere.  Nudos  plerumque  mox 
obire,  interdum  etiam  per  plures  menses  et  diu- 
tius vivere,  imo  per  anni  dimidium  aliquos  iam 
sese  aluisse.  Plumati,  haud  raro  adolescentes  et 
a reliquis  columbis  non  differentes,  si  pullos  ede- 
rent, eorum  quoque  alterum  plumescere,  alterum 
nudum  manere.  Habere  se,  inquit,  hoc  ipso  tem- 
pore columbam,  filiam  illius  paris,  quae  mari  ex 
alia  familia  copulata  duos  pullos  excludisset,  quo- 
rum alterum,  plumis  instructum  iam  adultum, 
alterum  illum  esse,  quem  vivum  in  Museum  zoo- 
logicum  dedisset. 

Nescio  an  antehac  simile  qnidquam  observa- 
tum sit;  equidem  nusquam  observationem  tam 

singularem  divulgatam  reperi.  Columba  enim  ab 
Anglo  Latham  in  litteris  ad  societatem  Linneanam  i) 
Londini  missis  descripta,  cui  quum  pro  aetate 
sua  iam  plumae  et  pennae  esse  debuissent,  tamen 
omnes  nondum  explicatae  in  vaginis  includeban- 
tur, cum  nostris  vix  comparari  pocest. 


5-  3- 

Alterum  huius  generis  exemplum  pullus  re- 
fert unoculus.  Oculus  superstes,  consueto  ma- 
ior infra  maxillam  superiorem  ad  cranium  usque 
remotam  multoque  quam  iustum  est  minorem 
collocatus  est,  ut  a maxilla  inferiore  violenter 
superiori  admota  obtegatur. 

Haec  formatio,  a. 'ibus  admodum  rara  (nul- 
lum praeter  illud  exemplum  mihi  cognitum),  ho- 
minibus mammalibusque  usitatissima,  in  quibus  ex 
hoc  ordine  monstra  Cyclo  pes  nominari  solent. 
Oculus  plerumque  infra  nasum,  normam  relin- 
quentem et  proboscidis  galli  Indici  instar  a fronte 
pendentem  positus,  interdum  ex  duobus  eoaluisse 
videtur;  habet  enim  haud  raro  duas  lentes  cry- 
stallinas, duo  corpora  vitrea,  lridem  semiduplicem, 
nervum  opticum  vel  duplicem  vel  6ulcalum,  ce- 


i)  Transact  of  the  Linn.  Soc.  vol.  I.  in  fine. 


tera,  Interdum  etiam  supra  nasum  in  medio 
fronte  oculus  sedit»  i) 

$•  4- 

Memorabile  est,  apud  aves  monstra  deficien- 
tibus artubus  hucusque  nondum  observata  esse,  cu- 
jus phaenomeni  causam  equidem  non  satis  intel- 
ligo.  Neque  aliarum  partium  defectum,  apud 
hominem  et  mammalia  interdum  observatum,  apud 
aves  visum  fuisse  lego,  tit  ossium,  cranii,  linguae, 
oesophagi,  cordis,  hepatis,  aliarum,  2)  Pulli 
tamen  anatini  hic  mentionem  facere  debemus, 
qui  membrana  natatoria  caret,  quique  quoniam 
simul  duo  habet  capita,  infra  latius  delineabitur. 
Similem'  anatem  vide  apud  Rozier.  5) 

$•  5- 

Rana,  quam  memoravimus  (p,  8-  ) ex  es- 
culentarum specie,  nihil  omnino  habet  alieni, 
nisi  quod  pes  alter  anterior  isque  dexter  ei  defi- 
ciat. Quum  totum  latus  dextrum  ne  minimam 
quidem  fabricae  corruptionem,  aut  debiliorem  par- 
tium structuram  ostendat,  eam  fortuito  pedem 


1)  Cf.  Ilaller  de  Monstris  I.  c.  12.  p.  jg.  4C>4 

2)  Ibid.  p,  ij  et  g0  seqqt 

3)  Ob.ervations  ,ar  la  Phy  sic,  ue  et  aur  1’Histoire  na 
turelle.  Paris  1777.  4.  XI.  p.  268. 


amisisse  suspicari  possis;  sed  hoc  ideo  verisimile 
non  est,  quod  nullum  cicatricis  vestigium,  dili- 
gentissima  etiam  instituta  indagatione,  observari 
licet.  — 

In  superioribus  animalium  classibus  talia 
monstra  non  rara  sunt  ct,  ubique  exempla  notata 
reperiuntur. 


Caput  II . 


Monstra  partibus  nimiis, 

§.  6. 

Haec  series  priore  multo  est  locupletior  atque 
tot  exempla  ex  avibus  imprimis  passim  descripta 
sunt,  ut  a mammalibus  multitudine  vix  superentur. 

Formae  in  avibus  adhuc  cognitae  ad  tres  pri- 
marias reduci  possunt,  ad  monstra  bicipitia, 
monstra  pedibus  nimiis,  monstra  alis 
nimiis.  Prius  utrumque  genus  seriem  repaesen- 
tat,  in  qua  monstra  a vix  sensibili  capitis  gemina- 
tione usque  ad  perfectam  utriusque  capitis,  ipsius- 
que  colli  separationem , aut  pede  tertio  debili  et 
deformi,  in  cute  tantum  haerente,  usque  ad  totius 
pelvis  cum  pedibus  bene  formatis  concretionem, 
gradatim  adscendunt.  — Alae  nimiae  satis  rarae, 
neque  multa  earum  exempla  in  auctorum  scriptis 
laudata  invenimus. 


In  amphibiis  loco  alarum  nimiarum  caudae 
nimiae  observantur. 

Piscium  pauca  tantum  hujusmodi  exempla 
mihi  cognovisse  eontigit  infra  citanda. 

Ex  omnium  partium  nimiarum  conjunctione 
monstra  prodeunt  bicorpora. 


A.  Monstra  bicipitia. 

$♦  7» 

Primo  nobis  loco  hujus  ordinis  pullus  est 
gallinaceus  maxilla  superiore  duplici,  oculis 
tribus.  Caput  simplex,  consueto  paululum  latius 
et  sulco  quodam  haud  profundo  atque  a fronte  ad 
occiput  tendente  in  duas  partes  aequales  divisum, 
ex  duobus  videtur  coaluisse.  In  utroque  sulci  la- 
tere maxilla  conspicitur  superior  oblique  ad  la- 
tera spectans.  Inter  utramque  maxillam  oculus 
tertius  positus,  solito  quidem  major,  tamen  bene 
conformatus;  reliqui  oculi  consuetum  occupant 
locum.  Maxilla  inferior  structurae  utique  normalis, 
justo  loco  collocata,  apice  inter  utramque  maxil- 
lam superiorem  prominet,  supraque  ipsam  simplex 
oesophagi  ostium  animadvertitur.  fteliquae  cor- 
poris partes  a norma  non  discedunt* 

§♦  8* 

Sequitur  alius  pullus  e genere  Mele  agri  - 
dis,  in  quo  capitis  utriusque  separatio  magis 

quam  in  superiore  exculta  est.  Nam  eranus  et 
maxillis  superioribus  pullo  modo  descripto  simil- 
limus, duas  hic  habet  maxillas  inferiores.  Quae 
tamen  duplex  maxilla  inferior  ita  coustructa  non 
est,  ut  singula  singulae  superiori  respoudeat,  imo 
potius  utraque  arctissime  conjuncta  et  aeque  inter 
se  distans  haud  secus  ac  simplex  antecedentis  ex- 
empli maxilla  inter  utramque  superiorem  pro- 
minet. 

$•  9‘ 

Jam  fetus  gallinaceus  similem  fabricam 
refert,  tamen  ut  duae  maxillae  inferiores  aeque 
ac  superiores,  quibus  respondent,  ad  latera  spec- 
tent, ideoque  os  utrumque  claudi  possit.  Praeterea 
eaedem  hae  maxillae  inferiores  superioribus  non 
sunt,  ut  solent,  breviores,  sed  longiores.  Etiam 
huic  pullo,  ut  autecedenti  tres  sunt  oculi. 

5.  10. 

In  alio  fetu  gallinaceo  eadem  ratione,  qua 
antecentibus,  duo  capita  concreta  sunt}  sed  in  hoc 
quatuor  oculos  jam  conspicere  licet.  Duo  rostra, 
quorum  alterum  naturale,  alterius  autem  maxilla 
superior  imperfecta,  caput  semiduplex  muniunt. 
Oculi,  eodem  ordine  juxta  se  positi,  valde  e ca- 
pite fetus  immaturi  prominentes  frontem  quasi 
coronant.  Qui  medium  occupant  sibi  tam  vicini 

sunt,  ut  bulbus  bulbum  tangat,  atque  una  eadem- 
que  obtegantur  palpebra,  apertura  triangulari  per- 
forata, e qua  utraque  membrana  cornea  pro- 
minet. 


§•  11. 

Duo  capita,  in  praecedentibus  monstris  coa- 
lita, in  sequentibus  magis  magisque  sejunguntur», 
In  fetu  gallinaceo  maturo  duplex  caput,  nisi, 
cranio  et  occipite  connectum  non  est,  tota  facio; 
separata*  Utrumque  rostrum  perfectum;  oculi  qua— 
tuor,  quorum  medii  magis  inter  se  distant,  quam 
in  exemplo  superore;  collum  simplex,  oesophagi 
ostium  duplex,  reliquum  corpus  naturale. 

Praeter  hunc  alius  exstat  Fetus  gallina- 
e eu  s eodem  modo  formatus  sed  multo  junior 
ideoque  magis  deformis. 

Pullus  birostris,  quem  Aldrovandus  i)  obser- 
vavit, cujusque  nobis  tradit  iconem,  modo  de- 
scripto simillimus  fuisse  videtur , neque  minus 
columba,  quam  Regnault  2)  depinxit  et  aliae  duae, 
altera  a Schmuck,  altera  a Valisnero  deliueata.  3) 


1)  Historia  Monstrorum.  Bonon.  16.  fol.  p.41 * 3^.  icon. X. 

3)  Les  F.caris  de  la  Nature  cet.  Paris  i77f*  f°h  Tab.  16. 

3)  Cf.  Ualler  Moust, 

5-  12. 

Priusquam  ad  proxima  monstra  animum  ad- 
vertimus, gallinae  mentionem  facere  dehemns,  ad 
cuius  similitudinem  constructum  in  Museo  nostro 
nullum  reperitur  monstrum.  Habuit  autem  haec 
gallina  caput  semiduplex,  duo  cerebra  unicum 
rostrum,  spinas  dorsi  duas  coalescentes,  oesopha- 
gos duos,  ventriculum  unum,  unam  ingluviem, 
cor  simplex,  i) 

$•  i5- 

Duobus  quae  nunc  sequuntur  exemplaribus, 
altero  pullo  gallinaceo,  altero  anatino  c), 
prorsus  inter  se  similibus,  non  caput  tantum,  ve- 
rum etiam  collum  duplex  est  et  ipsa  spina  dorsa- 
lis usque  ad  os  sacrum.  Ex  osse  sacro  duplex 
vertebrarum  oritur  ordo , qui  iuxta  se  positus  us- 
que ad  os  bifurcum  procurrit  ibique  angulum 
formans  acutum  discedit  et  in  urvumque  collum 
protendit.  Ex  ipso  angulo  ala  tertia  enata  est. 

Pullos  bicipites,  qui  acuratius  perscrutati  sine 
dubio  eandem  quam  antecedentes  structuram  os- 
tendissent, descripserunt  et  delinearunt,  unum 


i)  lonrn.  ile  medec.  T.  III.  n.  4* 
i)  Idem  qui  membrana  natatoria  caret. 


B 

columbinum  I.  B o e h m i),  alterum  gallinum 
A 1 d r o v a n d u s.  a) 


5.  14. 

Omnia  haec  exempla  ex  avibus  sunt  dome- 
sticis, quod  si  capitum  constructionem  respexeris 
et  quae  supra  dicta  sunt,  parentes  pullos  mon- 
strosos  interficere  solere,  recordatus  eris,  non  mi- 
rum videbitur.  Rostrorum  enim  structura  pleris- 
que  facultatem  dirimit  alimenta  capiendi,  et  qui- 
bus haec  facultas  est,  ea,  quum  parentes  deformi- 
tatem celare  non  possint,  (ut  monstra  pedibus 
nimiis  et  alia)  caedem  non  effugiunt. 

9-  >5* 

In  amphibiis  monstra  bicipitia  haud  rara 
sunt,  imprimis  in  serpentum  genere,  in  quo 
omnes  gradus  reperiuntur,  quos  apud  hominem 
et  mammalia  observamus. 

Museum  nostrum  unicum  tantum  continet 
exemplum  serpentis  bicipitis,  cuius  nunc 
quidem  sceleton  tantum  superest;  sed  Ru- 
dolphi,  Viri  clarissimi,  cui  integrum  animal  ab 


1)  Micell.  Acad  Natur  Cur.  Dec.  II.  A.  6.  io87-  p-  I37> 
3)  Ut.  Monstr.  p.  427*  icon  IX. 

ili.  Sack  missum  fuerat,  haec  fere  sunt  verba  i) 
„Serpentcm  ad  Linneanum  penus  coluber  perti- 
nere et  dentibus  veneniferis  carere;  speciem  in 
parvo  (septem  circiter  pollicc9  longo)  exemplari, 
cuius  iam  evanuissent  colores,  discernere  se  non 
potuisse;  novam  esse  sibi  videri. “ sceleti  poste- 
rior pars  cum  occipite  lustam  habet  structuram; 
prorsum  caput  latius  extenditur  ac  denique  in 
duo  diffinditur,  quo  tota  facies  duplex  fit.  Maxilla 
inferior  tres  habet  ramos,  quorum  medius  ex  du- 
obus coaluit  atque  articulo  caret. 

5-  16. 

Redi  serpetem  vivum  habuit  duobus  collis  et 
capitibus,  quorum  alterum  altero  septem  horas  pri- 
us mortuum  est.  Erant  huic  serpenti  corda  duo 
in  totidem  pericardiis,  ventriculi  duo,  unum  in- 
testinum et  duae  medullae  spinales  in  unam  coa- 
litae. Etiam  Ph.  Aklrovarulus,  senator  Bononien- 
sis talem  possidebat  9erpentem  exsiccatam  ad 
eum  delatam,  quam  Ulyss.  Aldrovandus  in  Hist. 
Monstror,  2)  cum  aliis  laudat,  adiecta  icone.  Si- 


ri A.  v.  Sack  Beschreibg.  einer  Reise  nachSurinam  etc. 
Berl.  1821.  p.  139. 

Observationi  intro  ngli  animali  viventi  che  si  trovano 
negli  'anim.  viv.  Florent.  »684.  4>  P- *  2 seqq.  Tab.  I. 

2)  pag.  427. 

B 2 

niilera  Io8.  Lanzoni  r)  apud  circulatorem  quen- 
dam  vidit  et  alium  Valentinus  2)  commemorat. 

Ex  recensioribns  auctoribus  Edewards  3)  ser- 
pentem bicipitem  memoriae  prodidit  duobus  col- 
lis, pollicem  longis.  Idem  parvam  serpentem  ex 
insula  Barbados  depinxit,  cui  in  collo  uno  duo 
erant  capita.  4) 

Serpentis  bicipitis  venenosae,  ad  lacum  Cham- 
plain  deprehensae  effigies  ab  Anglico  quodam 
militum  duce  picta  et  a Bancrof  5)  divulgata  duo 
habet  colla  brevissima. 

Duos  serpentes  bicipites,  septem  pollices  lon- 
gos, vidit  A.  v.  Sack  6)  in  Museo  clar,  1’eale  Phi- 
ladelphiae; quarum  quidem  alteram,  quae  nunc 
in  Museo  huius  I 'niversitatis  literariae  servatur, 
supra  iam  descripsimus.  Similem  serpentem  Musei 


1)  Miscell.  Acad.  Nat  Cur.  Dec.II.  A.  9.  p.  }i8.  Fig.^H. 

а)  Ampbitb.  zoor.  T.  2,  p.  172.  1 ab.  85*  9’ 

3)  Seliginann  Samraliing  verichiedeuer  aualaudischer 
u.  ael tener  Viigel.  Nurnberg  1764.  Tom.  VI.  Tab. 
102. 

4)  Ibidem. 

Naunge^hhichte  von  Guiana,  ans  dem  Engl.  FrkFrt. 
und  Lpz.  1769.  8-  p-  *33* 

б)  1.  1.  p.  1,9-  '14- 

Paria,  depinxit  Lacepede  i).  Prope  lacum  Cham- 
plain  aaepenumero  eiusmodi  8erpeute9  reperiri  di- 
cuntur 2),  neque  minus  circa  Astracan,  unde 
Equiti  Wsewoldsky,  Praeaidi  vicario  Academiae 
niedico-chirurgicae  Moscov.  talis  missa  fuerat,  de 
qua  an,  1809  in  eiusdem  Academiae  concilio  com- 
mentationem legit  3). 

Denique  aerpentes  utrin  capitatae  seu  quae 
loco  caudae  alterum  habent  caput,  quarum  exem- 
pla quaedam  allegantur 4),  ailentio  nobi9  non  sunt 
praetereundae. 

5.  17. 

Memorabile  eat,  id  quod  Rudolphi  5),  Vir 
Clarissimus,  iam  monuit,  serpentes  sola  esse  ani- 
malia indomita,  quibus  haec  deformatio  con- 
sueta; cuius  rei  difficile  est  indicare  causam.  Vir 
doctissimus  illud  certo  quidquam  afferre  coniec- 
turavit,  quod  haec  animalia  tot  persecutionibus 
exponerentur  et  idcirco  turbaretur  fetuum  incre- 
mentum; quibus  fortasse  addi  potest,  capitis  con- 
figuratione talia  monstra  (saltem  quae  adhuc  cog- 


1)  Naturgejchlchie  der  Amphibien;  a.  d.  Franz.  von 
Becbsteiu.  Weiitiar  lgoi.  Tab.  it. 

2)  Cf.  Sack  1.  1.  p.  154.  not  fi. 

3)  Idid.  p.  1}8. 

4)  Cf.  Haller  Mouttr.  I.  jj. 

$)  Saik  1.  1.  p.  139. 


aa 


nita)  non  impediri,  quominus  nutrimenta  capiant, 
neque  matribus,  quibus  ova  deposita  et  proles  inde 
oriundae  non  curae  sunt,  facultatem  esse  eas  In- 
terficiendi; denique  serpentes  metamorphosin,  quae 
plenam  carum  evolutionem  impedire  posset,  non 
subire.  Quaeras  quidem,  cur  apud  pisces,  qui 
tamen  iisdem  conditionibus  subiecti  sint,  haec 
monstra  non  occurrant?  sed  recordari  oportet,  eo- 
rum monstra  omnino  rariora  esse,  quam  amphi- 
biorum, praeterea  piscibus  ea  non  prorsus  deficere, 
Sed  ad  bicorpora  magis  iam  pertinere. 

S.  »8- 

E reliquis  amphibiorum  generibus  pauca  tan- 
tum huiusmodi  monstra  adhuc  descripta  sunt.  £ 
lacertis  Aldrovandus  j)  duas  commemorat,  qua- 
rum altera  dubia  esse  videtur;  altera,  quam  illum 
vivam  habuisse  libri  eius  de  Monstris  editor  affir- 
mat, utrinque  capitata  fuit,  sive  loco  caudae  alio 
capite  usus  est  et  versus  utrumque  gradiebatur. 

Testudinem  matinaia  bicipitem  depinxit  Ed- 
vvards  fi). 

$•  ‘9‘ 

Monstra  e piscum  classe  huc  referenda  quo* 
niam  potius  ad  bicorpora  pertinent,  infra  propiue 


i)  lliat.  Momtr.  p,  6$<).  Quadmp.  ovipar.  p.  631.  63>*. 
3)  Selignuuu  1.  1.  Tab.  »oi. 


spectabantur.  Unicum  tantum  monstrum  pisci- 
num,  quod  Risso  0 descripsit,  hic  nominare  li- 
ceat. Est  itaque  piscis  (LophiuS  piscatorius)  ca- 
pite unico,  ore  duplici,  superiore  et  inferiore, 
quorum  utrumque  quintuplice  dentium  serie  mu- 
nitum ; etiam  pharynx  duplicatus. 

B.  Monstra  artubus  nimiis. 

5.  20. 

Certi  fines  terminique  inter  haec  monstra  et 
monstra  bicorpora  constitui  nequeunt,  quoniam 
utrumque  genus  re  vera  unam  tantum  refert  se- 
riem, in  qua  monstra  pluribus  partibus  nimiis 
praedita  gradatim  ad  perfectam  geminationem  ad- 
scendunt,  ita  ut  alterum  genus  sensim  sensimque 
in  alterum  transeat.  Necesse  igitur  erit,  nos  vo- 
luntarios constituamus  fines,  quod  ita  optime  fieri 
videtur,  ut  omnia  monstra,  quae  aut  omnes  artus 
cum  capite  duplicatos  habent,  aut  duo  corpora 
penitus  separata,  in  capite  uno,  ad  bicorpora  re- 
feramus. 

a.  Monstra  pedibus  nimiis. 

§.  21. 

Museum  nostrum , his  monstris  satis  exorna- 
tum, omnes,  quos  monui  gradus  continet.  Sirn- 


I)  letliyologie  de  Nice.  Paris  1810.  8.  p.  49. 

plicissimum  pullus  est  anserinus,  cui  e re- 
gione acetabuli  dextri  pes  tertius,  reliquis  quidem 
minor,  sed  bene  formatus  propendet.  Reliquum 
corpus  nihil  ostendit  alieni. 

Eodem  modo  pullo  anatino  pes  tertius 
deformis,  uno  tantum  digito  praeditus,  et  fetui 
gallinaceo  pes  quinque  digitis,  quorum  duo 
prorsum , tres  retrorsum  spectant,  ex  uropygio 
dependent. 

Praeterea  pullus  gallinaceus  fere  adultus 
ad  podicem  tertium  habet  pedem,  reliquis  mino- 
rem. Quibuscum  ossibus  pes  nimius  commissus 
sit,  quamquam  sine  pulli  dissectione  erui  non  po- 
tuit, tamen  verisimile  est,  eum  abnormis  ossiculi 
auxilio  ossibus  adhaerere  vicinis,  uti  in  sceleto 
gallinae  adultae  pariter  tribus  praedito  pedibus, 
cuius  iam  sequitur  delineatio- 

In  hoc  sceleto  cum  dextro  ossis  coccygis  la- 
tere et  potissimum  cum  osse  coxarum  proprium 
ossiculum,  quasi  alterius  pelvis  rudimentum,  con- 
nexum est,  instructum  acetabulo,  quod  capitulum 
femoris  tertii  pedis  excipit.  Cum  hoc  femore  ti- 
bia brevissima,  vix  tres  lineas  longa,  coniuncta, 
quacuin  os  metatarsi  bene  formatum  cohaeret. 
Fibula  desideratur;  digiti  quinque,  quorum  qua- 
tuor  normalis  structurae,  quintus,  medium  oc- 
cupans, minimus  duas  circiter  lineas  longus. 

Ea  coniunctionis  ratio,  si  non  omnibus  avium 
monstris  pedibus  tribus,  certe  plerisqne  communis 
esse  videtur.  Nam  praeter  hoc  sceleton  etiam  in 
alio  mox  adumbrando  locum  habet,  neque  minus 
in  duobus  quorum  icones  cum  descriptione  dedit 
Meyer  »),  et  in  alio  quod  Aldrovandus  2)  delinea- 
tutn  exhibuit.  Itidem  pulli  gallinacei  quem  cl. 
Haller  3)  dissecuit,  ,,pes  insolitus  suum  habebat 
ossiculum,  suspensum  de  membrana,  uropygiis 
interiecta,  triangulare,  minimi  ossis  innominati, 
simile** ; quod  ossiculum,  si  pullus  adolevisset, 
sine  dubio  cum  ossibus  vicinis  coaluisset. 

§.  22. 

Sequentes  duo  pulli  transitum  faciunt  ad  aves 
quatuor  pedibus.  Unus,  pullus  anserinus, 
latere  sinistro  ossis  coccygis  tertium  habet  pedeiu 
ejusdem,  qua  reliqui,  magnitudinis.  Femur  et 
tibia  nihil  ostendunt,  quod  praeter  naturam,  sed 
metatarsus  duplex,  ita  tamen,  ut  utrumque  os, 
tibiae  et  fibulae  pedis  humani  instar  juxta  se  po- 
situm, communi  cute  vestiatur.  Etiam  digiti 
duplices  sunt,  omnesque  eadem  membrana  nata- 
toria conjuncti,  quo  fit,  ut  pedem  duplicem  sim- 
plicem esse  credas. 

1)  Vomellungeii  ect.  ii.  2.  Taf.  4y.  50. 

2)  ilist.  Rloust.  p.  55$. 

j)  1.  1.  1.  i)'. 

Alteri  pullus  anatinus,  pedem  ejusdem 
«trueturao  in  latere  atnistro  ossis  coccygis  habet, 
neque  tamen  Ita  perfectum  et  quinque  tantum  di- 
gitis praeditum,  quorum  medius  6ulco  instructus 
ex  duobu»  coaluisse  videtur. 

$■  23* 

Ab  hac  ossium  dispositione  geminum  alte- 
rius pulli  08  metatarsi  eo  difFert,  quod  utrum- 
que  angulum  formans  a se  invicem  recedit,  pro- 
priaquo  involvitur  membrana;  praeterea  binis  tan- 
tum gaudet  digitis. 

Eodem  referendus  est  pullus  gallinaceus, 
nimio  pede  praeditus,  cujus  tibia  quoque  duplex, 
Ut  cum  priore  monstris  quatuor  pedibus  jam  pos- 
sit adnumerari;  pedes  omnes  normalis  sunt  stru- 
cturae* 

§.  24- 

Sceleton  galli  gallinacei  simile  possidet 
Oialculum  in  latere  dextro,  uti  illud  quod  supra 
(p.  C4)  descripsimus  in  sinistro;  quocum  ossiculo 
acetabuli  nuxilio  femur  commissum  est  singula- 
ris structurae.  In  medio  enim  in  duos  diffinditur 
ramos,  angulum  fere  rectum  amplectentes  et  fur- 
cae dentium  similitudinem  induentes;  utrique 
ramo  tibia  cum  osse  metatarsi  ternisque  digitis, 
paulo  deformibus  quidem,  tamen  bene  distinctis, 


- 37  -• 

affigitur.  Tibia  quae  sinistro  furcae  dente  cofi- 
jnngitur,  etiam  hic,  uti  in  gallinae  eceleto  supra 
descripto,  nonnullas  tantum  lineas  longa  est,  atque 
fibula  caret.  Praeterea  calcares  pedum  abnormium 
non  in  inferiore,  sed  in  superiore  ossis  metatarsi 
extremitate,  infra  capitulum  positi  sunt. 


0.  25* 

Quae  nunc  sequuntur  exempla  duos  habent 
pedes  nimios,  ad  acetabulum  usque  distinctos.  At- 
que primum  pullus  est  gallinaceus,  duobus 
infra  os  coccygis  provenientibus  pedibus  instruc- 
tus, ceteris  quidem  minoribus,  tamen  a naturali 
forma  non  discedentibus.  Capitula  femorum  su- 
periora arctissime  iuxta  se  posita  sunt;  an  aceta- 
bulo excipiantur  necne,  discerni  non  potest. 

Exstat  et  alius  eiusdem  formationis  fetus 
gallinaceus  in  Museo,  et  anserculi  quadru- 
pedis effigiem  ad  illius  similitudinem  factam  red- 
didit Polis  i) 

i 

fi*  £6. 

Fetui  anatino,  nec  non  gallinaceo  al- 
terius fetus  pelvis  cmn  pedibus  uropygio  enata 
est.  Eaedem  partes  e pectore  pulli  gallinacei  et 


i)  Ephemerid.  Nat.  curioa.  Dcc.  II.  A.  *.  i6gj\  p,  ioo, 

fursum  ex  alius  pulli  sterno  seu  forsitan  exosse 
bifurco,  ilenique  sub  ala  fetus  gallinacei 
sinistra  proveniunt. 

$•  27* 

Claudit  hanc  seriem  pullus  Numidae  me- 
lcagridis  singulari  conformatione.  Sicut  enim 
illi  bicipites,  quorum  supra  (§.  15)  mentionem 
fecimus,  binas  habent  dorsi  spinas,  quae  a singulo 
osse  sacro  excipiuntur,  ita  hic  iluplice  gaudet  osse 
sacro,  binis  pedibus  instructo,  quocum  simplex 
spina  dorsalis  iungitur:  atque  ut  apud  illos  in  an- 
gulo, qui  ab  utraque  spina  dorsali  formatur,  ter- 
tia exstat  ala,  sic  apud  hunc  in  angulo,  utriusque 
ossis  sacri  consociatione  facto,  tertiae  alae  rudi- 
mentum collocatum  est. 

Alia  quaedam  exempla  avium  tribus  et  qua- 
tuor  pedibus  memoriae  prodiderunt  Aldrovandus  1), 
Kundmann  £)  Reaumur  5)  Regnault  4),  Holt- 


1)  Hist.  Monstr.  p.  f)°  — S^9- 

1)  Rariora  naturae  et  arti»,  oder  Seltenheiten  d.  Nat. 
u.  Kunst  des  Dr.  Kundmannschen  Natnralienkabi- 
neis  cct.  Lpr.  t?3 7'  P* 

3)  Art  do  faire  eclore  le»  oisseaux  domestiques  t?49- 
12.  11.  p.  43- 

4)  Los  ecarts  de  la  nature.  Tab.  5.  23- 

mnnn  i)  de  Westhoven  a)  Lidbeck  5)  Rommel  4) 
alii  5). 

$■  28- 

Amphibiorum  unum  tantum  huius  generis 
monstrum  in  Museo  nostro  conservatur,  rana 
quinque  pedibus,  quorum  insolitus,  eodem 
modo  ar.  reliqui  formatus,  paululum  tamen  eis 
minor,  e medio  femore  dextro  protenditur.  Alias 
ranas  quinque  pedibus  contulit  cl.  Haller  6). 

b.  Monstra  alis  nimiis. 

$•  29- 

Praeter  exempla  supra  (pag.  15  et  c7)  *a,n 
scripta  nullum  alium  huiusmodi  in  Museo  nostro 
superest.  Ab  auctoribus  adumbrata  invenio  pul- 
lum, anatem  et  anserem  quatuor  alis  praeditos;  7) 
pullum  quatuor  pedibus  totidemque  alis  8)  i simi- 
les alios  9). 

1)  £ph.  nat.  cur.  Dec.  III.  A.  I.  169.  4.  p.  237. 

2)  Acta  acad.  nat.  cur.  Vol.  II.  p.  2co. 

3)  Kongl  Vetenskaps  acad.  liandi,  ect.  Der  Kijnigl. 

Sthwed.  Academie  Abhandliingcn  J.  1762.  p.  it>8. 

4)  Epb.  nat.  Cur.  Dec.  11.  A.  5.  1686.  p.  301. 

5)  Cf.  Ilaller  Mstr.  I.  15,  p.  33. 

6)  Monstr  I.  ty.  p.  53. 

7)  Ibid.  p.  yy. 

8)  WolfF  in  act.  Acad.  Pctropol.  A.  1780  Mcm.  p.  203. 

q>  P.  Rommel  in  Miscell.  acad.  nat.  cur.  Dec.  II.  A.  y. 

5»  3°- 

Priusquam  hunc  monstrorum  partibus  nimiis 
ordinem  relinquimus,  formarum  quarundam,  quas 
adhuc  tangere  nondum  opportunum  videbatur» 
mentionem  facere  debemus.  Sunt  enim  interdum 
monstra,  quae  non  totos  quidem  artus,  sed  ar- 
tuum tantum  partes  nimias  habent,  ut  digitos, 
ungues,  alias.  — Apud  hominem  et  mammalia 
haec  monstra  haud  rara  sunt  i),  neque  in  avium 
amphibiorumque  classe  desiderantur.  Eiusmodi 
pulli  gallinacei  effigiem,  cui  erat  in  utroque  pede 
quintus  digitus,  Aldrovandus  a)  exhibuit.  Pul- 
lum binis  pollicibus  in  utroque  pede  in  Acad. 
9cient.  Paris,  protulit  A.  D.  Fougcroux  3).  Rana 
quinque  pedum,  a Valisnero  4.)  descripta,  in  uno 
eorum  septem  habuit  digitos. 

Denique  amphibia  quaedam,  quibus  caudae 
nimiae,  huc  refero.  Lacertis  interdum  caudas  ge- 


168 f>.  p.  50T.  — Regnault  1.  1.  Tab.  33.  — Journal 
dea  savnna  1681.  n.  17.  P-  203-  — 
j)  Cf.  Ilaller  monstr.  I.  24.  p.  9U  oeqq. 

2)  lliat.  monstr.  p.  jbi. 

3)  Hiat,  de  l’Acad.  de  Paris  A.  1775-.  p.  25. 

4)  Opere  diverse,  Tom.  III.  p.  507. 


minas  esse  Plinius  0 Sam  monuit,  taicsquo  obser- 
varunt  Aldrovandus  2)»  Valisnerl  S)  Mar* 
chand  4)- 

Museum  nostrum  lacertam  (viridem)  servati 
cuius  caudae  legitimae  altera  minor  adhaeret,  — * 
Aldrovandus  talem  possidebat  cauda  trifida  | 'tuo 
aliam  cauda  quadrifida. 


1)  Ilist.  Nat.  XI.  III. 

2)  Ilist.  monst.  p.  594.  $96.  Quadrnp.  otipat.  p>  *>J« 

3)  1.  1.  p.  48. 

4)  Ilist.  de  l'Aacad.  des  scienc.  1718*  *» 

Caput  III. 


Monstra  bicorpora. 

A Monocephala. 

§•  3K 

Monstra  avium  quatuor  alis  et  totidem  pedibus 
praedita  maxima  ex  parte  gemellos  esse  plus  nu- 
nusve  coalitos,  ideoque  huc  potius,  quam  alias 
referendos  cl.  Haller  i)  iam  monuit,  neque  ego 
dubitp  in  eius  discedere  sententiam.  Sed  tamen 
e causis  supra  ($.  20)  allatis  hic  ea  tantum  res- 
tant describenda,  quae  gemina  habent  cuin  uno 
capite  corpora  omnino  separata.  Quorum  quidem 
in  Museo  nostro  nullum  conservatur  exemplum; 
ab  auctoribus  varia  delineata  habemus,  congesta 
ab  Aldrovando  2)  et  Haller  3). 


1)  Monstr.  I.  if.  p-  S V- 
u,  11  ist.  Moiotr.  p.  619.  G34 
3)  1.  »•  '7-  P 69* 


B.  Monstra  bicorpora 
duobus  capitibus. 

$•  32- 

Huiusmodi  monstra  ex  avium  familia  duo 
museum  nostrum  exornant.  Ac  primum  quidem 
gemelli  anatini  craniis  connati.  Fingo  tibi 
duos  pullos,  quorum  capita,  resectis  craniis,  ita 
coaluerunt,  ut  unius  rostrum  supra  oculum  alte- 
rius positum  sit,  et  habebis  horum  pullorum  ima- 
ginem. Alterum  gemelli  anatini  abdomini- 
bus connati,  ceterum  naturales. 

Ab  auctoribus  memorantur:  Pullus,  cui  alter 
quasi  in  pectus  insertus  erat  i);  galli  Indici  co- 
aliti 2);  galli  gallinacei  coaliti  3)  fetus  anserini 
bicorpores  4)* 


5.  53- 

Ex  amphibiis  monstra  bicorpora  mihi  non 
cognita,  praeterquam  quod  serpens  bicorpor  in 


1)  Phil.  Transact.  n.  456. 

2)  Ibid.  11.  259. 

V Bresl.  Sami.  1726.  p.  7 1 y. 
4)  Alchov.  1.  n,  p.  659. 


c 

Museo  Lugdun.  Batav.  esse  traditur  i).  E pisci- 
bus haec  prodita  invenio: 

Dr,  Barclay  Edimburgi  squalum  possidet  re- 
cens natum,  semipedem  longum,  ab  umbilico 
versus  caput  duplicem,  simplica  cauda  2).  Simi- 
lis squalus  Londini  in  Museo  Ilunteriano  conser- 
vatur. — Gemini  squali  mediis  corporis  partibus 
coaliti,  anterioribus  et  caudis  seiunctis  apud  Prof, 
Brookes  Londini  exstant, 

CI.  Jussieu  3)  geminos  pisciolos  abdomine 
connatos,  ex  museo  Dni.  Villeflix  sumtos  in  Acad, 
scient.  Paris,  protulit,  satis  magnos,  'ut  eos  vi- 
xisse nobis  persuasum  esse  possit. 

Denique  etiam  piscis  ille  biceps  Aldrovandi, 
quem  in  Nilo  Uuvio  captuin  fuisse  narrat  (si  fa- 
fula  vera),  huc  referendus  esse  videtur. 


1)  Ilamburgisches  Magaz,  St.  «4.  p.  439. 
s)  Collect.  Rudolplii,  unde  etiam  sequentes. 

3)  Ilist.  de  l’Ac.  des.  Sc.  175/;.  p.  30.  n.  IV- 

4)  1.  n.  p.  6fg.  V • 


Caput  IV. 


Monstra  partibus  anomalis. 

§•  34- 

§implicls9ima  atque  vix  atl  formas  monstrosas  re- 
ferenda anomalia  est,  9icubi  aves  coloribus  generi 
alienis  tinctae  passiin  occurrunt. 

$•  35* 

Maioris  nobis  momenti  erunt  aliae  anomaliae, 
quae  constant  in  partium  ipsis  , in  quibus  oriun- 
tur animalibus  inconsuetarum  aut  in  tanta  partium 
naturalium  degeneratione  ut  vel  informem  molem 


- i)  Cf.  Fr.  Clir.  Giinthers  Cedanken  iiber  die  weisseti 
Vfjgel,  welche  von  anders  gef&rbten  Eltern  crzeugt 
werden,  in  dem  Natnrforscher  I.  p.  Eiusdem 
Gcdanken  iiber  die  Entstehuiigsart  der  auomalischeu 

C a 

offerant,  v-el  aliarum  partium  simulent  similitu- 
dinem. 

Natura  enim  lasciva,  sicut  partes  naturales 
interdum  supra  modum  auget  aut  diminuit,  ita 
etiam  novas  procreat  aut  legitimas  adeo  deformat, 
ut  neque  primariam  amplius  referant  formam, 
neque  cui  destinatae  fuerant  muneri  satisfaciant* 
Eius  generis  primuin  sunt  cornua  quae  ani- 
malibus nonnunquam  praeter  naturam  crescunt, 
idque  non  solum  feminis,  quarum  mares  iis  tan- 
tum uti  solent,  verum  etiam  aliis  bestiis,  quibus 
cornua  omnino  aliena  sunt  ipsisque  avibus  et  ho- 
minibus  0- 


36. 

V 

Aves  cornutas,  quibus  nostra  maxime  mter- 
est,  varii  auctores  descripserunt:  gallum  cornutum 
M.  E.  Lochner  2);  pullum  G.  F.  Francus  de  - 
Frankenau  3);  pullum  anatinum  G.  Hannaeusq); 


«chwarzen  Farbe  verachiedeiier  sonst  anders  gefiirb- 
tcr  Vogel.  Ibid.  II.  p.  1. 

B.  Zorns  Einwendungen  gegcn  Ganthers  llypothese. 

Walch  von  der  anoinaliscben  -vveissen  Farbe 
der  Vogel.  Ibid.  IV.  p.  n8.  15*. 
j)  Cf.  Ilaller  nisu.  I.  3.  p.  5. 

2)  Eph.  nat.  cur.  Dec.  II.  A.  8.  i689-  P’  74. 
j)  Actu  acad.  nat.  cur.  Vol.  I.  p.  }i7- 
4)  Epb.  nai.  cur.  Dec.  II.  A 9.  1690.  p.  516. 

Porro  huc  pertinent  serpentes  et  pisces  pe- 
dati, quorum  nonnulli  visi  traduntur. 

Serpentem  bipedem  Cardanus  i)  habuit  et 

aliam  Klein  2). 

Piscis  ad  G.  W.  Wedel  5)  missus  Fuerat,  qui 
in  antica  corporis  parte  „ geminos  pedes  cum 
coxis  adhaerentes,  aequo  cum  cauda  spatio  expor- 
rectos  et  ossiculis  suis  conspicuos1 2 3 4 5*  habuit. 

Piscem,  cui  pro  cauda  pedes  quinis  digitis 
erant  vidit  Cl.  Richter  4)« 

§•  37. 

Denique  multa  levia  fabricae  vitia  huius  sunt 
loci,  non  morbo  quodam  orta,  quae  tamen  om- 
nia notare  longum  est.  5) 

Quae  nostra  maxime  interest,  ut  spectemus, 
sunt  ex  amphibiis  et  piscibus;  nam  in  avium 
classe,  quod  mireris,  tales  turpitudines,  ut  nomi- 
nari solent,  admodum  rarae  sunt;  mihi  saltem 
non  contigit,  qui  aliquam  aut  viderem,  aut  in 
scriptis  delineatam  reperirem. 


1)  Subtilit.  L.  VIII.  p.  J8i. 

2)  llerpetol.  Tom.  I. 

3)  Eph.  nat.  cur.  Dec.  II.  A.  I.  1682.  p.  318. 

4)  Ichthyotlieol.  p.  >'48. 

5)  Cf.  Haller  mstr.  I.  §,  p.  16.  seqq. 

In  museo  nostro  piscis  conservatur  huc  for- 
tasse pertinens*  Est  iuvenis  Muraena  anguilla, 
cuius  spina  dorsalis  sursum  et  deorsum,  ut  ita 
dicam,  undat,  seu  ad  undarum  similitudinem  si- 
nuatur. 

Cl.  Reaumur  i)  piscis  monstrosi  effigiem  in 
Acad.  scient.  Paris*  an.  1747.  ostendit,  qui  iri 
piscina  ducis  Saxoniae  captus  fuisse  narratur.  Is 
piscis,  e genere  Cyprinorum,  capite  aequabat  avem 
rostro  acuminato  (ut  motacillae  — hochequeue — ) 
ita  tamen,  ut  inferior  rostri  pars  superiori  firmis- 
sime adhaereret,  neque  ut  apud  aves  ab  ea  remo- 
veri posset.  Praeterea  in  eadem  hac  superiore 
parte  rima  erat,  quartam  circiter  pollicis  partem 
aequans,  qua  tanquam  ore  animal  utebatur. 

Alium  piscem  monstrosum,  vittae  Gallicanae, 
quam  Fontange  nominant,  similem,  descripsit  J. 
A.  Euth  2);  idem  5)  piscem  marinum  praegran- 
dem monsrtorsum. 

Mirum  monstrum  piscinum  in  portu  urbis 
gallicae  Cette  captum  ferunt,  4)  cuius  quidem 


1)  Hist.  de  l'Ac.  des  sc.  1747-  P-  ?• 

2)  Eph.  nat.  cur,  Dec,  III.  A.  y et  6.  1697  et  1998- 
p.  14;. 

?)  Ibid.,  et  A.  1696.  p.  76. 

4)  Ilis t.  dc  l’Ac.  des  Sc.  1759-  P-  4°* 

efigiem  et  descriptionem  Ribart  dedit  et  an.  »759 
ad  Acad.  scient.  Paris,  mitti  iussit.  Habuit  au- 
tem hic  piscis  inter  caput  et  corpus  quinque 
magnas  membranas  se  invicem  involventes  atque 
collum  animalis  cucullorum  instar  obtegentes; 
qua  etiam  causa  piscem  Monachum  nomina- 
runt. 

Denique  refert  Carol.  Offredi  i)  in  agro  Lau- 
sannatino  deprehensum  fuisse  serpentem  permag- 
num et  auritum. 

Ceterum  adnotandum  est,  multas  huiusmodi 
formas  praeternaturales  fortasse  e morbis  potius 
ortas , quam  pro  veris  monstris  habendas  esse, 
quod  imprimis  de  cornibus  valere  arbitror.  Ne- 
scio an  de  anguilla  supra  (p.  58)  descripta  eadem 
dicenda  sint. 


i)  Epii,  nat.  cur.  Dec,  II.  A.  i.  1682.  p-  318. 


4° 


Restat  ut  quae  ex  omnibus  exemplis,  quo- 
rum vel  descriptionem  dedimus  vel  indicium  fe- 
cimus, inter  monstra  avium,  amphibiorum,  pis- 
cium et  mammalium,  sequantur  discrimina,  iam 
in  compendium  conferamus»  Sed  quoniam  multa 
eiusmodi  in  ipsa  exemplorum  enarratione  passim, 
ubi  maxime  commoda  obveniebant,  imprimis  quae 
ad  formas  diversorum  monstrorum  comparandas 
spectant,  partitu  ante  sunt  allata,  partim  ex  iis, 
quae  diximus,  facile  colligi  possunt;  rem  eo  de- 
ductam esse  video,  ut  ne  acta  agere  videamur, 
tantum  quae  multitudinis  sit  ratio  singularum  ex 
singulis  classibus  formationum  brevi  in  consceptu 
ponamus. 

Nulla  est  omnino  monstrorum  forma,  quam 
in  omnibus  animalium  classibus  pariter  observa- 
tam inveniremus. 

In  avibus  frequentissima  sunt  manstra  parti- 
bus nimiis,  neque  ulla,  quae  in  mammalium  classe 
observatur  forma,  hic  desideratur,  Atque  in  hoc 
quidem  ordine  monsLra  pedibus  nimiis  crebriora, 
quam  bicipitia  et  haec  rursum  frequentiora,  quam 
bicorpora  et  quae  alis  nimiis  sunt  instructa. 


Rariores  occurrunt  formae  partibus  deficienti- 
bus, eaeque  ipsae  formae  exemplis  pauperrimae. 

Rarissima  denique  monstra  partibus  anoma- 
lis, neque  alia  offeruntur,  nisi  aves  colore  a na- 
turali diversissimo  et  cornigerae,  — 

In  Amphibiis,  quum  in  quibusdam  eorum 
ordinibus  certae  monstrorum  formae  vulgatis- 
simae sint,  quae  in  aliis  rarissimae  observantur, 
in  aliis  omnino  desiderantur,  singulos  spectemus 
ordines  nccesse  est. 

Nullum  est  amphibiorum  genus  in  quo  pau- 
ciores a legitima  fabrica  declinationes  observatae 
sint,  quam  in  testudinibus;  nam  exemplo  testu- 
dinis bicipitis  laudato  aliud  ut  reperirem  mihi 
non  contigit. 

In  lacertis  caudae  nimiae  forma  frequentis- 
sima  eaque  ipsis  propria;  minus  frequens  capitis 
geminatio,  neque  aliud,  nisi  exemplum  lacertae 
utrinque  capitatae  notatum;  deficiunt  monstra 
partibus  spoliata,  aeque  ac  partibus  anomalis  et 
pedibus  nimiis. 

In  ranis  quatuor  habemus  exempla  pedibus, 
nimiis,  unum  in  quo  pes  deest»  Ab  omnibus 
reliquis  turmis  relinquimur. 


4» 


In  serpentibus  denique  bicipites  haud  rarae 
et  omnes,  quos  apud  mammalia  reperimus  gra- 
dus etiam  hic  conspicere  licet;  deinde  sequuntur 
formae  quaedam  partibus  anomalis;  reliquae  de- 
siderantur, 

Piscibus  monstra  bicorpora  vulgatissima;  his 
succedunt  ea,  quibus  partes  anomaiae;  propria 
nulla,  nisi  monstrum  ore  duplici,  superiore  et  in- 
fariore. 


I 


CURRICULUM  VITAE 


EX  DECRETO 

GRATIOSI  MEDICORUM  ORDINIS  BEROLINENSIS 
ADIECTUM. 


Natus  sum  in  vico  Rlienoborussico  Tronecken 
postrid.  Id.  Jun.  anni  MDCCCIJ  patre  Guilielmo 
Heusner,  matre  Carolina  e gente  Kremer.  Ad 
annum  aetatis  quartumdecimum  domi  versatus 
primisque  litterarum  elementis  institutus,  inde  ab 
anno  MDCCCXV  Weilburgi,  Nassoviae  oppido 
Gymnasium  illic  florens  per  annos  quinque  fre- 
quentavi. Deinde  Heidelbergam  petii,  quo  in 
Academia  Ruperto  Carolina  arti  medicae  operam 
darem.  Ibi  per  quinque  cursus  semestres  prae- 
lectiones audivi  virorum  celeberrimorum,  Tiede- 

mann  de  Anatomla,  Physiologia,  Zoologia;  Gme- 
lin  de  Chemia  experimentali , Pharmacologia, 
Chemia  analytica;  Munke  de  Physica  experiinen- 
tali;  Dierbach  de  Botanica;  Conradi  de  Pathologia 
atque  Therapia  et  generali  et  speciali,  de  Historia 
Medicinae;  Chelii  de  Chirurgia  et  Akiurgiae; 
Naegele  de  arte  obstetricia.  Praeterea  in  secandis 
cadaveribus  ducibus  Tiedemann  et  Fohmann 
exercitatus  nec  non  in  clinicis  academicis  sum 
versatus:  medico  duce  Conradi,  chirurgico  duce 

Chelio,  obstetricio  duce  Naegele,  Vere  anni 
'MDCCCXXM,  Buperto  Carolina  relicta  ad  pa- 
rentes reversus  sum,  qui  nunc  sedes  in  oppidulo 
Kirn  posuerant.  Peracta  apud  eos  aestate,  auc^ 
turnno  eiusdem  anni  huc  Berolinum  perveni , ut 
cursum  aeademicum  persequerer  et  absolverem. 
Praeter  praelectiones  clar.  Virorum  Wagner  de 
Medicina  forensi,  Jiingken  de  Akiurgia  et  Horn 
de  morbis  mentis,  quibus  interfui  in  institutis 
clinicis  potissimum  versatus  sum  ducibus  Viris 
ill,  Berends,  Graefc,  Rust,  Neumann. 


THESES  DEFENDENDAE. 


i. 

Venae  vim  resorbendi  habent, 

n. 

Monstrorum  forma  in  germine  recondita. 
III. 

Eryripelas  exanthema  est. 


IV. 

In  ophihalmitide  V%ra  hirudines  ante  venae 
sectionem  inutiles , imo  noxiae. 

